การสัมมนาหัวข้อ "Carbon Capture and Utilization (CCU) toward Carbon Neutral Economy"
Channel: NSTDAChannel TVstation
Date: 17/04/2022

การสัมมนาหัวข้อ “Carbon Capture and Utilization (CCU) toward Carbon Neutral Economy" ในงานประชุมวิชาการประจำปี ครั้งที่ 17 หรือ 17th NSTDA Annual Conference: NAC2022 ที่จัดขึ้นระหว่างวันที่ 28-31 มีนาคม 2565 ข้อมูลเพิ่มเติมที่ https://www.nstda.or.th/nac/2022

สัมมนานี้มีวัตถุประสงค์เพื่อ สร้างความตระหนักรู้ให้กับสังคมไทย เกี่ยวกับปัญหาภาวะโลกร้อน แนวทางการมีส่วนร่วมในการแก้ปัญหา แนวทางที่จะสามารถลดปริมาณแก๊สคาร์บอนไดออกไซด์ได้อย่างยั่งยืน คือ ทั้งลดการปลดปล่อย และการใช้ประโยชน์จากคาร์บอนไดออกไซด์ ที่ปลดปล่อยออกสู่บรรยากาศแล้ว ให้มีปริมาณน้อยลง

เพื่อสร้างความสมดุลให้กับชั้นบรรยากาศ ซึ่งงานวิจัยและพัฒนานั้น เป็นสิ่งสําคัญอย่างมาก ต่อการพัฒนาเทคโนโลยี และการลงทุนในระดับอุตสาหกรรม เนื่องจากจะสามารถศึกษาความเป็นไปได้ และความคุ้มทุนของการนําแก๊สคาร์บอนไดออกไซด์ มาใช้ประโยชน์ผ่านกระบวนการทางเคมี เพื่อเปลี่ยนเป็นสารเคมีมูลค่าเพิ่ม หรือพลังงานทดแทน

นอกจากนั้น ยังสามารถศึกษาในระดับโมเลกุล แสดงถึงพฤติกรรมการเปลี่ยนแปลงไปของแก๊สคาร์บอนไดออกไซด์ เพื่อเป็นการส่งเสริมและผลักดันเทคโนโลยีอย่างยั่นยืน